Diari Oficial de la Generalitat Valenciana


Sumari del DOGV 2314, del 20-07-1994 (1994/832018)

ORDRE de 22 de juny de 1994, de la conselleria de Cultura, per la qual es convoquen les beques Jove Creació, beques de formació i creació per a joves artistes de la Comunitat Valenciana 1994.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/22/(1)/dof/vci/html**

### Dades del document

Número de DOGV
:   2314

Data del DOGV
:   20-07-1994

Secció del DOGV
:   DISPOSICIONS GENERALS

Número del document
:   1994/832018


Data del document
:   22-06-1994

Organisme emissor
:   Conselleria de Cultura

Tipus de document
:   Ordre

ORDRE de 22 de juny de 1994, de la conselleria de Cultura, per la qual es convoquen les beques Jove Creació, beques de formació i creació per a joves artistes de la Comunitat Valenciana 1994. [94/4657]  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Convocar les beques Jove Creació, beques de formació i creació per a joves artistes de la Comunitat Valenciana 1994, i aprovar les bases per les quals es regirà aquesta convocatòria, així com el model d'instància, que s'inclouen com a annexos I i II a aquesta ordre.  
Segon  
L'import global màxim de les beques ascendeixen a la quantitat de sis milions de pessetes (6.000.000 PTA), que aniran a càrrec de la línia de subvencions 4.04 del pressupost de l'Institut Valencià de la Joventut per al 1994.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè dicte les normes complementàries que calga per tal de dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de la data de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la Conselleria de Cultura, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de juny de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases de Jove Creació. Beques de formació i creació per a joves artistes de la Comunitat Valenciana 1994  
Primera. Objectiu  
La concessió d'aquestes beques té com a objectiu facilitar els espais propis per a la realització artística, formativa i professional dels joves artistes, en el camp de les arts plàstiques, en les condicions previstes en aquesta convocatòria.  
Segona. Modalitats, durada i dotació  
1. Es convoquen tres beques distribuïdes en la forma següent:  
a) Una beca a la ciutat de Mulhouse: acollirà un artista plàstic en l'Escola de Belles Arts, on podrà realitzar treballs tot combinant diverses tècniques i medis d'expressió (fotografia, pintura, gravats, experimentació tridimensional...). L'escola organitza trobades i debats amb estudiants i professors.  
b) Una beca a la ciutat de Grenoble: acollirà un artista plàstic en l'Escola Regional de Belles Arts, on trobarà llibertat per a l'expressió i la creació. El o la jove artista podrà introduir-se en el medi professional i cultural, gràcies a les trobades amb artistes plàstics i amb professionals de la cultura que l'escola organitza.  
c) Una beca a la ciutat de Londres: acollirà un artista en l'especialitat de les arts visuals en el Goldsmith's College (Universitat de Londres) on podrà assistir als cursos de formació i conferències, s'hi facilitarà un estudi per a realitzar els treballs, tutoriats per professors de la universitat i es promourà el treball que s'hi realitze.  
2. La durada de les beques serà de 9 mesos i, l'estada, s'haurà d'iniciar als mesos de setembre o octubre de 1994.   
3. La dotació de cada beca serà de dos milions de pessetes (2.000.000 PTA) amb aquest import la persona adjudicatària correrà amb totes les despeses que produïsca durant la residència (viatges, allotjament, manutenció, cursos de formació...).  
Tercera. Participants  
1. Les beques objecte d'aquesta convocatòria s'atorgaran entre els diversos aspirants que reunisquen els següents requisits i els acrediten documentalment:  
a) Tenir nacionalitat espanyola.  
b) Ser residents en qualsevol municipi de la Comunitat Valenciana.  
c) Tenir una edat compresa entre els 20 i els 30 anys en l'últim dia de termini per a la presentació de sol·licituds.  
d) Per a la beca a la ciutat de Mulhouse, tenir un mínim coneixement de la llengua francesa.  
e) Per a la beca a Londres, tenir coneixement de la llengua anglesa i experiència en el camp de les arts visuals.  
2. Les persones sol·licitants podran optar a una sola beca.  
3. Estes beques es concediran exclusivament a persones físiques i seran indivisibles.  
Quarta. Presentació de les sol·licituds  
1. El termini de presentació de sol·licituds serà fins el 15 d'agost de 1994.  
2. Les sol·licituds, dirigides a l'Institut Valencià de la Joventut i formalitzades segons el model que s'adjunta com a annex II a aquesta ordre, podran presentar-se en el registre de l'Institut Valencià de la Joventut (C/ de l'Hospital, 11), a les direccions territorials de Cultura d'Alacant (C/ Carratalà, 42), Castelló (av. del Mar, 23) i València (C/ Navarro Reverter, 2), als centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans previstos en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i caldrà adjuntar els següents documents:  
a) Descripció del projecte artístic a desplegar per la persona sol·licitant, en el qual, a més, es reflectiran les prioritats de formació artística i els motius que l'han impulsat a sol·licitar la beca, incloent-hi una estimació econòmica (viatges, estada, formació...).  
b) Dossier gràfic dels treballs realitzats fins el moment, relacionats amb les Arts Plàstiques, incloent-hi fotografies (de preferència en color), mínim 8, màxim 12, dibuixos, plànols, qualsevol document pla de format DIN A4 màxim. Les persones sol·licitants hauran d'escriure el seu nom i cognoms en cadascun dels documents que constituesquen el dossier (fotografies, dibuixos...). Aquests documents no podran, en cap cas, ser superiors al format DINA 4 (21 cm x 29'7 cm).  
c) Currículum detallat.  
d) Relació de subvencions o beques que hagen estat atorgades per altres institucions públiques o privades des de l'any 1990.  
e) Fotocòpia del Document Nacional d'Identitat.  
f) Certificat d'empadronament.  
g) Qualsevol altre document que, a judici de la persona sol·licitant, pogués servir per a valorar millor els seus mèrits.  
3. Si la sol·licitud no inclou totes les dades exigides o hi manca documentació acreditativa, s'instarà la persona interessada per tal que, dins el termini de deu dies, solucione aquests defectes, amb l'advertiment que, en cas contrari, la sol·licitud serà arxivada.  
En tot cas, el director general de l'Institut Valencià de la Joventut podrà requerir les persones sol·licitants perquè faciliten qualsevol informació aclaridora que resulte necessària quant als punts abans esmentats.  
Cinquena. Criteris de prioritat  
Per a la concessió d'aquestes beques, es tindran en compte els següents criteris de prioritat:  
a) Qualitat del projecte presentat.  
b) Trajectòria artística fins a la data. Currículum.  
c) Cursos i altres activitats de formació realitzats pel sol·licitant relacionats amb l'especialitat artística.  
Sisena. Resolució d'aquesta convocatòria  
1. Per a l'examen de les sol·licituds de beques es constituirà una comissió avaluadora presidida pel Director General de l'Institut Valencià de Joventut i que estarà integrada per un representant de cadascuna de les escoles d'acollida i tres persones designades pel director general esmentat. Actuarà com a secretari, sense dret a vot, un tècnic del Servei de Promoció Juvenil.  
La comissió podrà estar assessorada pel personal tècnic o professional que es considere necessari i que podrà assistir a les sessions amb veu i sense vot. Així mateix, podrà convocar els candidats que es considere necessari per comprovar, mitjançant una entrevista, aquells punts o mèrits adduïts que es consideren d'interès.  
2. Aquesta comissió, després de valorar i seleccionar les sol·licituds presentades, tenint en compte els criteris de prioritat de la base cinquena, en farà proposta a la consellera de Cultura, que serà qui resoldrà.  
3. La concessió o denegació de la beca serà comunicada per l'Institut Valencià de la Joventut als interessats i s'exposarà també als taulers d'anuncis de l'Institut Valencià de la Joventut, als de la Conselleria de Cultura i als de les direccions territorials d'Alacant, Castelló i València.  
4. Transcorreguts tres mesos des de l'acabament del termini de presentació d'instàncies sense que hi haja recaigut resolució expressa, la sol·licitud es considerarà desestimada.  
Setena. Obligacions dels beneficiaris  
1. El beneficiari queda obligat a:  
a) Començar les activitats per a les quals li va ser concedida la beca abans del 31 d'octubre d'enguany i complir el programa proposat i dins de les dates previstes.  
b) Presentar en el termini màxim d'un mes a partir del moment en què en finalitze l'estada, una memòria detallada sobre el desplegament i la realització del treball per al qual fou atorgada la beca, així com la justificació de les despeses produïdes durant aquest període de temps, quant a viatges, cursos, materials i residència.  
c) Quan siga el cas, comunicar per escrit, abans del 31 d'octubre de 1994, la renúncia a la beca atorgada, quan no en siga possible l'aprofitament en les condicions previstes en aquestes bases o per qualsevol altre motiu.  
d) Autoritzar els organitzadors a publicar i utilitzar el seu nom amb fins promocionals o renunciar al cobrament de qualsevol dret i indemnització per això.  
e) Esmentar el nom de l'Institut Valencià de la Joventut de la Generalitat Valenciana, en el cas que es realitze alguna promoció del treball que s'haja dut endavant gràcies a aquesta convocatòria.  
2. D'entre les obres realitzades per la persona beneficiària durant el període de la beca, l'IVAJ, d'acord amb l'autor, triarà una obra que passarà a formar part de la col·lecció d'Art Jove que aquest institut posseeix.  
Vuitena. Pagament de les beques  
1. El pagament d'aquestes beques es realitzarà d'acord amb el que estableix l'article 31 de la Llei 6/1993, de 31 de desembre, de Pressuposts de la Generalitat Valenciana per a l'exercici 1994, i altres normes d'aplicació, per a la qual cosa els beneficiaris hauran de presentar els següents documents:  
a) Document, subscrit per l'autoritat acadèmica corresponent, que acredite que s'està duent a terme l'activitat per què es va concedir la beca.  
b) Justificació de la residència.   
2. Aquestes beques són incompatibles amb altres que pogueren concedir-se per la mateixa o similar activitat.  
3. L'Institut Valencià de la Joventut no abonarà aquestes beques en el cas que els beneficiaris incomplesquen alguna de les condicions.  
4. L'Institut Valencià de la Joventut podrà exigir el reintegrament de la beca una vegada ja pagada, amb els interessos de demora que procedesca, en els casos en què s'acredite l'incompliment d'alguna de les obligacions dels beneficiaris de les beques.  
Per a la qual cosa se'ls instruirà expedient administratiu de responsabilitat comptable, amb audiència a l'interessat, per raó de la qual se l'inhabilitarà per a obtenir noves ajudes amb idèntic fi fins que es produesca el reintegrament a la Hisenda de la Generalitat Valenciana en les condicions previstes en la resolució corresponent.  
També es procedirà al reintegrament de la beca quan es justifique que el beneficiari no reunia les condicions exigides en el moment de la seua concessió o quan es demostre l'incompliment de la finalitat per a la qual va ser atorgada.  
Novena. Acceptació de les bases  
La participació en aquesta convocatòria suposa l'acceptació d'aquestes bases.


Còpia Permalink ELI